Eth flux e eth reflux, es peripecies, es aventures, qu’èren er element dera sua existéncia; ua consciéncia estarnada còste tostemp ua vida descosuda; e probablaments ena tempestosa epòca deth 18 de junh de 1815 pertanhie Thenardier ad aguesta varietat de tauernèrs panaires qu’auem parlat, que corrien es camins, venent as uns, panant as auti, e romant en familha, er òme, era hemna e es mainatges, en bèth carreton vielh darrèr des tropes en marcha damb er in d’agregar-se tostemp ena armada vencedora.